Hellerup d. 6. maj 2024

**Referat: Bestyrelsesmøde onsdag 1. maj 2024 kl. 17.30.**

(Deltagere: Ulrik, Louise, Martin, Rene, Frederik, Lennart, Lars, Mads (ansat), Keld (ansat) og Thomas B. (dog kun i halvdelen af mødet)

Afbud: Daniel og Oliver (suppleant)

1. **Godkendelse af referat fra bestyrelsesmødet d. 2. april 2024**

Godkendt og underskrevet.

1. **Økonomi v. Frederik**

Der var kommet lidt sponsorindtægter ind og der var købt sikkerhedsskabe. Ellers ikke noget ud over den faste gang. Frederik fortalte, at der var lavet aftalte med Niels (bogholder, red.) og procedurer vedrørende gentegninger, når vores indlåns-aftaler udløber, og at det bliver bestyrelsen, som tager stilling til dette.

Dertil blev der diskuteret, om at vi til næste generalforsamling skal foreslå en vedtægtsændring om, at medlemmer kan blive ekskluderet en måned efter opkrævning i modsætning til to måneder, som det er i dag. Årsagen til ændringen er for at gøre det lettere for trænere og holdledere at vide, hvilke spillere, der er til rådighed for kommende halvsæson.

1. **Status på det sportslige (herunder årshjul)**

Efter ønske fra bestyrelsen gennemgik Keld, hvem der var trænere på hans årgange. Brando kunne ikke deltage under dette punkt og havde fremsendt sin træneroversigt pr. mail, som Ulrik læste op.

I forhold til årshjul blev det aftalt, at Louise blev tovholder for at sætte et møde op den 29. maj med dagsorden og punkter til forberedelse med henblik på at få komme videre omkring årshjul og hvad dets format og indhold skal være.

1. **Nyt fra administrationen v. Mads**

Mads gennemgik seneste medlemsudvikling og status, herunder status på hvad kampagnen med at få flere U6/U7 piger gik. Mads fortalte herefter om status på projekter på hegnet ud mod dæmringsvej, samt renovering af sauna og øvrige større tømrer og el-arbejde, samt udfordringer og arbejdet med at få lavet vores ventilationssystem. Sluttelig forklaring af det arbejde, der foregik på græsbanerne de dage med vertikalskæring, topdressing, eftersåning og gødning.

1. **Nyt fra udvalgene**

Ulrik indledte med et oplæg til at genindføre uddeling af priser til årets spiller på de forskellige årgange, fx også en markering af spillere, når man går fra 3vs3 til 5vs5 til 8vs8 til 11vs11. Der blev diskuteret, hvad det gør med resten af truppen, når kun en får uddelt en pris og at tiden måske er løbet fra det.

Rene fortalte om indkaldelse til hospitality-udvalg og havde en oversigt med, hvilke temaer et sådan udvalg kunne indeholde. Rene fortalte videre omkring, at vi skal have

møde med FCK omkring vores billetter og hvordan vi sikrer endnu større udnyttelse af vores tildelte billetter. På baggrund af det, så vil B1903’s billet-politik blive opdateret og indskærpet.

Louise kunne berette om seneste nyt vedrørende FCK’s kvindefodbold og at der snart kommer en pressemeddelelse fra FCK omkring konstruktionen. Louise ville kunne give mere info omkring dette på næste bestyrelsesmøde.

1. **Fastlæggelse af næste bestyrelsesmøde**

Oprindeligt var aftalt 3. juni. Dette blev ændret til 11. juni kl. 17.00

1. **Eventuelt**
2. **Bestyrelsens halve time**

Ulrik Marschall Frederik Falch Lars Hallgren

Louise Bøje Martin Leifelt Rene Kristensen

Lennart Deramat Daniel Larsen